Author: halaszova anita
Last saved by: Chudá Viera
Company: SPU

Správa zo zahraničnej pracovnej cesty

1. Účastníci zahraničnej pracovnej cesty:	
Meno, priezvisko, titul:	PaedDr. Zuzana Kadlečíková, PhD.
Ing. Katarína Ondrášová
PhDr. Viera Hajdúková, PhD.
                                               sekcia regionálneho školstva MŠVVaŠ SR
	
2. Zahraničná pracovná cesta:
Štát, mesto:			Česká republika, Praha
Vykonaná v dňoch:		5. - 6. 12. 2013
Účel cesty:	Medzinárodná konferencia k vývoji situácii a k odporúčaniam v oblasti spravodlivého prístupu ku vzdelávaniu
3. Rámcový program:
5.12.2013 – príchod a ubytovanie  
6.12.2013 – aktívna účasť na konferencii a odchod

4. Stručný priebeh rokovaní:
Dňa 6.12.2013 sa v Prahe v Černínskom paláci pod záštitou Ministerstva zahraničných vecí ČR uskutočnila medzinárodná konferencia k vývoju situácii a k odporúčaniam v oblasti spravodlivého prístupu k vzdelávaniu. Konferenciu otvoril  Mgr. Tomáš Zatloukal, ústredný školský inšpektor ČR, ďalej v úvodnej časti vystúpili PaedDr. Alena Gajdůšková, 1. miestopredsedkyňa Senátu P ČR, PhDr. Jindřich Fryč, 1. námestník ministra školstva, mládeže a telovýchovy ČR, Ing. Pavel Rozsypal, MBA, veľvyslanec a stály predstaviteľ ČR pri OECD. Následne odzneli odborné príspevky k téme Prezentácia situácie a odporúčania v oblasti spravodlivého prístupu k vzdelávaniu a výsledkov výskumu postojov spoločnosti  vystúpili Ing. Michaela Šojdrová, koordinátorka projektu Prekonávanie školského neúspechu v ČR z  Česká školskej inšpekcie a  PhDr. Ivan Gabal, člen tímu  spomínaného projektu, poslanec PS P ČR. P.  Beatriz Pont, vedúca expertného tímu OECD sa zamerala na problematiku Rovnosti a kvalita vo vzdelávaní so zameraním na Českú republiku. 
Na túto tému potom nadväzoval Prof. PhDr. Jan Sokol, Ph.D., CSc, bývalý minister školstva,  mládeže a telovýchovy ČR.
	Popoludní v druhom bloku pokračovali prezentácie zahraničných hostí.  P. Joël Mathieu, poradca riaditeľa  inšpektorátu v Nice sa zameral na  Rovný prístup k vzdelávaniu vo Francúzsku. 
Následne odzneli prezentácie pracovníkov SRŠ  - PhDr. Viera Hajdúková, Ph.D.,  Prístup znevýhodnených detí k predškolskému vzdelávaniu v Slovenskej republike, PaedDr. Zuzana Kadlečíková, Ph.D., Ing. Katarína Ondrášová, Prístup žiakov zo sociálne znevýhodneného prostredia ku vzdelávaniu v Slovenskej republike. 
Po našom vystúpení  Mgr. Jozef Javorek, hlavný školský  inšpektor, zo Štátnej školskej inšpekcie SR – sa vo svojom príspevku zameral  na zistenia ŠŠI v prístupe  znevýhodnených detí/žiakov so špeciálnymi výchovno-vzdelávacími potrebami  ku vzdelávaniu v SR. 
V rámci bloku Prezentácie VOP, zástupcov odborných asociácií a pracovísk vysokých škôl  odzneli príspevky - JUDr. Stanislav Křeček, zástupca verejného ochrancu práv, Mgr. Petr Polák, kancelár verejného ochráncu práv,  Mgr. Karolína Homolová, Asociáciae pracovníkov PPP, Mgr. Klára Šimáčková Laurenčíková, predsedkyňa Českej spoločnosti pre inkluzívne vzdelávanie,  doc. Mgr. et. PaedDr. Jan Michalík, Ph.D., Ústav špeciálnopedagogických štúdií, Pedagogická fakulta Univerzity Palackého v Olomouci, 
prof. PhDr. Marie Vítková, CSc., vedúca katedry Špeciálnej pedagogiky, Pedagogická fakulta Masarykovej  univerzity v Brne. 
Aktívna účasť všetkých 3 zúčastnených zo SRŠ sa stretla s veľkým záujmom a ohlasom najmä účastníkov z Českej republiky, informácie o súčasnej situácii a vývoji opatrení vyrovnávajúcich socio-ekonomický vplyv na prístup znevýhodnených detí a žiakov ku vzdelávaniu v SR boli pre nich mimoriadne inšpiratívne.

5. Odporúčané závery:
Vzhľadom na vývoj situácie a výsledky medzinárodných meraní OECD je potrebné reagovať – prehodnotiť súčasné opatrenia, príp. zaviesť nové.  
6. Prehľad prinesenej dokumentácie a miesto jej uloženia:
CD – Překonávání školního neúspěchu v ČR, ktoré je uložené v sekcii regionálneho školstva. 
7. Osobitne vyhodnotený očakávaný prínos ZPC:
Prezentácia Slovenskej republiky a ministerstva na profesionálnej úrovni. 
Udržiavanie spolupráce s Českou republikou. 

8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete.

Správu vypracovali: 	PaedDr. Zuzana Kadlečíková, PhD. 
Ing. Katarína Ondrášová
PhDr. Viera Hajdúková, PhD.

Dátum: 13.12.2013

Správu schválil: 

Mgr. Ján Jaraba, VO ŠVJNM MŠVVaŠ SR

Ing. Ondrej Divinský, RO ZŠ

Mgr. Zdenko Krajčír, GR SRŠ MŠVVaŠ SR